Ma levelet kaptam Argentínából. Nem e-mailt, postai levelet! A történet nyárra nyúlik vissza, mikoris flickr-en keresztül megkerestek, hogy felhasználhatják-e Pavilon c. képemet, amelyet 2008 nyarán a somogyvámosi Krisna-völgyben készítettem. Örömmel adtam rá engedélyt és gyorsan meg is egyeztünk, hogy pénzt nem kérek, csak küldjenek egy példányt a füzetből, amiben szerepel a kép. Ma megkaptam. Örülök, mert a webes publikálásokon kívül eddig tudtommal sehol nem jelent meg képem. És örülök, ha másnak megtetszett annyira, hogy felhasználásra érdemesnek találta, fel tudta használni. Persze tudom ez nem nagy dolog, de nekem egy kis apró fotós öröm. Kb ennyit szeretnék elérni a fotózással. Magamnak és másoknak kellemes pillanatokat szerezni. :)